Midbrødøya

Midbrødøya er ei mindre øy like vest for Nordre Eigerøya i Eigersund kommune i Rogaland. Den har navn etter gården Midbrød, og skilles fra Eigerøya ved Midbrødsundet og det trange Nautasundet. Øya har et par mindre viker (Veggjarviga, Lovågen), og omkring den ligger noen mindre holmer (den største er Strålaug). Det høyeste punktet på øya er Engjavigfjellet (67 moh.).

Syd på øya ligger Eigerøy fyr, oppført i 1855, og det er ellers noen få hus på østsiden. Øya har forbindelse til Eigerøya med en privat vei.

Referanser 

Øyer i Eigersund